cyanic-selkie/wikianc huggingface dataset:
Աղասի Աղասյան
Մարզական կարիերա
Աղասի Աղասյանը 2016 թվականին մասնակցել է ծանրամարտի Հայաստանի տղամարդկանց առաջնությանը։ Այս առաջնությանը նախորդել էր Հայաստանի ծանրամարտի տղամարդկանց հավաքականի գլխավոր մարզիչ Փաշիկ Ալավերդյանի մամուլի ասուլիսը, որի ժամանակ նա միանշանակորեն հայտարարել էր, որ Աղասի Աղասյանը որքան էլ լավ մարզավիճակում գտնվի, միևնույն է, չի հրավիրվելու ազգային թիմ ։ Առաջնության ժամանակ նա պայքարել է մինչև 94 կգ քաշային կարգում (մինչ այդ հիմնականում հանդես էր գալիս մինչև 85 կգ քաշային կարգում) և զբաղեցրել 2-րդ հորիզոնականը ՝ երկամարտի 344 կգ արդյունքով։ Զիջել է միայն գյումրեցի երիտասարդ ծանրորդ Կարուշ Ղուկասյանին, որի երկամարտի արդյունքը 350 կգ էր։ Վերջին մոտեցման ժամանակ Աղասին ծանրաձողը նախատեսվածից երկար է պահել իր գլխավերևում, ինչից հետո հանել է մարզակոշիկները և թողել մրցահարթակի վրա․ այդ առաջնությունը որոշիչ էր օլիմպիական խաղերի ուղեգիր նվաճելու համար, սակայն առաջնության ժամանակ տեղի ունեցած տարօրինակ միջադեպի պատճառով ծանրորդը չստացավ օլիմպիական ուղեգիր, անգամ չմասնակցեց պարգևատրման արարողությանը՝ այդ կերպ արտահայտելով իր դժգոհությունը ։ Առաջնությունից հետո ծանրորդը գրառում կատարեց իր ֆեյսբուքյան էջում․
Միջադեպից հետո Աղասի Աղասյանը հայտարարեց, որ մտադիր է մարզչական աշխատանքով զբաղվել ։
Թեմիստո
Թեմիստո (հուն՝ Θεμιστώ), Աթամասի կինը։
Աթամասը ամուսնացել է Թեմիստոյի հետ, իր կնոջ՝ Ինոյի մահացած լինելու մասին սուտ լուր ստանալուց հետո։ Հետագայում իմանալով, որ Ինոն կենդանի է և Դիոնիսոսի այլ հետևորդների հետ գտնվում է Պառնասոսի կիրճում, Աթամասը գաղտնաբար մարդ է ուղարկում նրան կանչելու։ Թեմիստոն որոշում է վրեժ լուծել և սպանել Ինոյի զավակներին, որի համար ստրկուհուն հրամայում է հագցնել նրանց սև զգեստ, իսկ իր զավակներին՝ սպիտակ, որպեսզի գիշերվա խավարում տարբերի նրանց։ Պարզվում է որ ստրկուհին եղել է ինքը՝ Ինոն, որը և փոխել է հագուստները և Թեմիստոն սպանել է իր զավակներին։ Ճշմարտությունը բացահայտելուց հետո Թեմիստոն ինքնասպան է եղել։
Ծանոթագրություններ
Կատեգորիա:Հին հունական դիցաբանություն
Լիսցևո (գյուղ, Կոլոմենսկի շրջան)
Լիսցևո (Лысцево), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 137 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Բրիդջեթ Բիշոփ
Բրիդջեթ Բիշոփ (Bridget Bishop, ), առաջին մարդը, որը ենթարկվել է մահապատժի 1692 թվականին կայացած Սալեմի վհուկների դատավարության ժամանակ։ 19 մարդ կախաղան է հանվել, իսկ մեկը՝ Ջայլզ Քորին խեղդամահ է արվել։ Դատապարտվել է մոտ 200 մարդ։
Վերջին պատմական մեկնաբանություն
Պատմական արձանագրությունների մեկնաբանություններից մեկում ենթադրվում է, որ նա եղել է Սալեմ քաղաք բնակիչ և հետևաբար չի եղել պանդոկի տիրուհի։ Հնարավոր է, որ նա չի իմացել իրեն մեղադրողներին։ Այդ մասին հաստատվել է հին Սալեմի իշխանությունների առաջ տրված ցուցմունքում, որտեղ հայատարարել է՝ «Ես նախկինում երբեք չեմ տեսել այդ մարդկանց և երբեք չեմ եղել այդ վայրում» ։ Նրա դեմ մեղադրանքներում հստակ նշվում է, որ նա եղել է «Սալեմից», ինչն էլ նշանակում է Սալեմ քաղաքը, քանի որ Սալեմ գյուղի բնակիչների դեմ այլ մեղադրական արձանագրություններում նրանց բնակության վայրը նշվել է այդպիսին ։ Նրան հաճախ շփոթել են Սառա Բիշոփի հետ, Սալեմի դատավարության ժամանակ մեղադրված այլ անձի ։ Այն ժամանակ, երբ տղամարդկանց դեռևս մեղադրում էին կախարդության մեջ, այս ժամանակահատվածում հիմնականում մեղադրում էին կանանց։ Հաճախ նրանց արագ մեղադրում էին և մի քանի օրվա ընթացքում դատապարտում մահապատժի։ Բրիդջեթ Բիշոփին արդեն դատապարտել էին և նա անմեղ է ճանաչվել մոգության հետ կապված հիստերիայից տասնյակ տարի անց ։
Ընտանեկան կյանք
Նրա աղջկական ազգանունը եղել է Մագնուս։ Նա, իր քույրը՝ Մյորսին, հայրը՝ Ջոնը և մայրը՝ Ռեբեկան փոխել են իրենց ազգանունը Փլայֆերի։ Բրիդջեթի հայրական կողմից տատիկի աղջկական ազգանունը եղել է Փլայֆեր։ Նա ամուսնացած է եղել երեք, հնարավոր է նաև չորս անգամ։
Իր առաջին ամուսնու՝ Կապիտան Սեմյուել Ուեսլբիի հետ ամուսնացել է 1660 թվականի ապրիլի 13-ին Մարշի Սուրբ Մարիամի անվան եկեղեցում, Նորիջ, Նորֆոլք, Անգլիա ։ Առաջին ամուսնությունից ծնվել է երկու տղա՝ Ջոնը և Բենջամինը և մեկ աղջիկ՝ Մերին ։ Նրա առաջին ամուսինը մահացել է կարճ ժամանակ անց՝ 1666 թվականին ։
Երկրորդ ամուսնությունը կայացել է 1666 թվականի հուլիսի 26-ին այրի և նշանավոր բիզնեսմեն Թոմաս Օլիվերի հետ։ Այդ ամուսնությունից ունեցել է մեկ դուստր՝ Քրեսթիան Օլիվերը (հաճախ կարդացվում է որպես Քրիսթիան), որը ծնվել է 1667 թվականի մայիսի 8-ին ։ Հետո նրան մեղադրել են նրանում, որ մոգությամբ սպանել է Թոմաս Օլիվերին, բայց հետո արդարացվել է ապացույցների բացակայության պատճառով։
Երրորդ անգամ ամուսնացել է 1687 թվականին Էդվարդ Բիշոփի հետ, որի ընտանիքը ապրում էր Բևերլիում ։ Նրա ամուսին Էդվարդ Բիշոփը հանդիսանում է Բևերլիի Առաջին եկեղեցու հիմնադիրներից։ Դատավարության ժամանակ նա եղել է 44 տարեկան ։
Էդվարդի հետ միասին տնօրինել են երկու պանդոկ։ Ընկերները, ընտանիքը և հյուրերը նրան միշտ տեսել են վառ գունավորված էքզոտիկ հագուստով, ինչը բավականին հեռու է սատանայի հետ ասսոցացվող ստանդարտ հագուստից ։
Համոզմունքների բնույթ
Բրիդջեթ Բիշոփը հարցաքննվել է կապված «մոգության տարբեր գործողություններում» մեղադրանքի կասկածանքով ։ Նրան մեղադրել են հինգ երիտասարդ կանանց կախարդելու մեջ՝ Էբիգեյլ Ուիլիամս, Էն Փաթնամ կրտսեր, Մյորսի Լյուիս, Մերի Ուոլքոթ և Էլիզաբեթ Հաբարդ, նրա հարցաքննությունը կայացել է 1692 թվականի ապրիլի 19-ին։
Նրա պատժի մասին արձանագրությունը տվել է Քոթոն Մեզերը «Անտեսանելի աշխարհի հրաշքները» գրքում։ Մեզերն իր գրքում գրել է, որ մի քանի մարդ ցուցմունք է տվել Բիշոփի դեմ, հայտարարելով, որ Բիշոփի կերպարանքը կճմթել, խեղդել և կծել է նրանց։ Կերպարը նաև սպառնացել է խեղդամահ անել մեկ զոհի, եթե նա չգրեր իր անունը գրքում։ Դատավարության ժամանակ ամեն անգամ, երբ Բիշոփը նայում էր նրան, ում ցանկանում էր տանջել, նրանք միանգամից ընկնում էին և միայն նրա հպումից հետո՝ կենդանանում։ Դատավարության ընթացքում ավելի շատ մեղադրանքներ են առաջադրվել, այդ թվում նաև մի կնոջ հայտարարությունը, ըստ որի Բիշոփի ուրվականը պատառոտել էր նրա վերարկուն, հետագա խուզարկումների արդյունում հայտնաբերվել էր, որ նրա վերարկուն պատառոտվել էր հենց այդ նույն վայրում։ Մեզերը հիշատակում է բազմաթիվ մեղադրանքների ճշմարտացիությունը, չնայած, որ այդ ամենը շատ կասկածներ է առաջացրել ։ Եզեկիել Չիվերը և Ջոն Փաթնեմը բողոքել են Բրիդջեթ Բիշոփի դեմ։ Այդ ամենն արվել է հանուն իշխանությունների, նաև հարևաններ Ջայլս Քորիի և Ջոն Փաթնեմի համար արդարության։ Բիշոփին մեղադրանք է առաջադրվել իր հետ կապված հինգ կանանց կախարդելու մեջ (Էն, Փաթնեմ, Մյորսի Լյուիս, Էբիգեյլ Ուիլյամս, Մերի Ուոլքոթ և Էլիս Հյուբերթ)։ Այդ կանայք հաստատել են, որ Բրիդջեթ Բիշոփը վհուկ է եղել և նրանց ցավ է պատճառել ։ Էն Փաթնամը հայտարարել է, որ Բիշոփը սատանային համարում էր իր աստվածը, միևնույն ժամանակ այլ մարդիկ, ինչպես օրինակ Ռիչարդ Քոմանը նույնպես ցուցմունք էին տալիս Բրիդջեթ Բիշոփի դեմ, մեղադրելով այն բանում, որ նա բռնել է նրանց կոկորդից և դուրս է նետել Քոմանին և կնոջը անկողնուց ։ Այլ աղջիկներ մեղադրել են Բիշոփին նրանում, որ վերջինս ցավ է պատճառել նրանց մեկ արագ հայացքով։ Նույնիսկ Բիշոփի հարազատ ամուսինը հաստատել է, որ նա գովերգում է սատանային։ Բրիդջեթի դատավարությունը տևել է ութ օր և նշվել է, որ նա դարձել է առաջին կինը, որը կախաղան է հանվել և պաշտոնապես սկսել է Սալեմի վհուկների դատավարությունը ։
(21732) Ռումերի
(21732) Ռումերի, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում ։
Բրիդջեթ Բիշոփ
Համոզմունքների բնույթ
Սալեմ քաղաքից երիտասարդ տղամարդ Ուիլյամ Սթեյսին վկայություն է տվել, որ Բիշոփը նախկինում ասել է իրեն, որ քաղաքի այլ բնակիչներն իրեն վհուկ են համարում։ Նա մեղադրել է Բիշոփին կախարդանք կիրառելու մեջ, Բիշոփը ցանկացել էր նրան ցավ պատճառել, բայց Բրիդջեթը հերքել է դա։ Տեղացի այլ բնակիչ Սեմյուել Շաթաքը մեղադրել է նրան, իր երեխային կախարդելու մեջ, նաև որդուն բահով հարվածելու մեջ։ Նաև վկայություն է տվել, որ Բիշոփը խնդրել էր նրան ներկել մանյակ, որն ըստ երևույթի՝ շատ փոքր է եղել ամեն տեղ օգտագործելու համար, այն հարմար է եղել տիկնիկի համար (կախարդանքի ժամանակ օգտագործվող տիկնիկ)։ Ջոն և Ուիլյամ Բլեյները՝ հայր և որդի ցուցմունք են տվել Բիշոփի տանը տիկնիներ գտնելու վերաբերյալ, նաև կատվի մասին, որը թվում էր, թե կախարդված է եղել կամ թունավորված Բիշոփի հետ վեճերից հետո։ Ըստ Քոթոն Մեզերի նրա այլ զոհերի ցանկում են եղել Դելիվերանս Հոբսը, Ջոն Քուքը, Սեմյուել Գրեյը, Ռիչարդ Քորմանը և Ջոն Լաուդերը ։
(21732) Ռումերի
Արտաքին հղումներ
Կատեգորիա:1999 թվականին հայտնաբերված աստղագիտական մարմիններ Կատեգորիա:LINEAR ծրագրի կողմից հայտնաբերված աստերոիդներ
Իժևսկիե միներալնիե վոդի
«Իժևսկիե միներալնիե վոդի», «Իժմինվոդի» (Ижевские минеральные воды, Ижминводы, Իժևսկի հանքային ջրեր) բալնեոլոգիական առողջարան Ռուսաստանի Դաշնության Թաթարստանի Հանրապետությունում, Կամա գետի աջ ափին, Կազանից 300 կմ հեռավորության վրա։ Ամառը տաք է (հուլիսի միջին ջերմաստիճանը՝ 20 °C), ձմեռը՝ չափավոր ցուրտ (հունվարի միջին ջերմաստիճանը՝ -14 °C), տարեկան տեղումները՝ մոտ 450 մմ։ Գործում են առողջարաններ և ջրացեխաբուժարան։ Բուժամիջոցներն են՝ 12 հորատանցքի հանքային ջուրը, որի բաղադրությունն է՝
(օգտագործվում է խմելու և տարաների լցման համար), և Վարզիյատչի առողջարանի տորֆային ցեխը։ Բուժվում են ստամոքսաղիքային համակարգի հիվանդություններով և նյութափոխանակության խանգարումներով տառապողները։
Արտաքին հղումներ
Կատեգորիա:Առողջարաններ այբբենական կարգով
Մուսա Դեմբելե (ֆրանսիացի)
Մուսա Դեմբելե (Moussa Dembélé, ), ֆրանսիացի ֆուտբոլիստ, «Սելտիկ» ակումբի հարձակվող։
Ակումբային կարիերա
Մուսա Դեմբելեն Պարի Սեն-Ժերմեն և անգլիական Ֆուլհեմ ակումբի սան է։ 2013 թվականի նոյեմբերի 30-ին Վեստ Հեմ Յունայթեդ ակումբի դեմ խաղի ժամանակ նա կատարեց իր նորամուտը Պրեմիեր լիգայում, երկրորդ խաղակեսում փոխարինման դուրս գալով Կիրանա Ռիչարդսոնի հետ ։ Այդ խաղի վերջում Մուսա Դեմբելեն ստացել է վնասվածք։ 2014 թվականի օգոստոսի 28-ին Դերբի Կաունտի ակումբի դեմ խաղի ժամանակ՝ Լիգայի գավաթի շրջանակներում Դեմբելեն ձևակերպել է դուբլ, խփելով իր առաջին գոլը Ֆուլհեմ ակումբի կազմում ։ Սեպտեմբերի 13-ին Բլաքբըրն Ռովերս ակումբի դեմ խաղում Դեմբելեն խփել է իր առաջին գոլը Ֆուլհեմ ակումբի առաջնությունում ։
2016 թվականի հունիսի 28-ին Դեմբելեն տեղափոխվել է շոտլանդական Սելտիկ ակումբ, ստորագրելով 4 տարվա պայմանագիր։ Հուլիսի 12-ին Չեմպիոնների լիգայի որակավորման փուլում ջիբլարթարական Լինկոլն Ռեդ Իմպս ակումբի դեմ խաղի ժամանակ Դեմբելեն կատարել է իր նորամուտը Սելտիկ ակումբի կազմում ։ Օգոստոսի 3-ին որակավորման փուլում՝ ղազախական Աստանա ակումբ դեմ խաղի ժամանակ Դեմբելեն խփել է իր առաջին գոլը Սելտիկ ակումբի կազմում, գրավելով մրցակցի դարպասը տուգանայինից ։ Օգոստոսի 7-ին Հարտ օֆ Միդլոտիան ակումբի դեմ խաղի ժամանակ Դեմբելեն կատարել է իր նորամուտը շոտլանդական Պրեմիերշիպում ։ Սեպտեմբերի 10-ին Ռեյնջերս ակումբի դեմ խաղի ժամանակ Դեմբելեն ձևակերպել է Հեթ-տրիկ ։
Միջազգային կարիերա
2015 թվականի Դեմբելեն Ֆրանսիայի պատանեկան հավաքականի կազմում մասնակցել է Հունաստանում կայացած Եվրոպայի պատանեկան առաջնությանը։ Մրցաշրջանում նա մասնակցել է Ուկրաինայի, Հունաստանի , Ավստրիայի և Իսպանիայի հավաքականների դեմ խաղերին ։ Հունաստանի և Ուկրաինայի հավաքականների դեմ խաղերում Դեմբելեն խփել է երկու գոլ։
Ակումբային վիճակագրություն
2017 թվականի դեկտեմբերի 2-ի տվյալներով
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի ֆուտբոլի ազգային հավաքական Կատեգորիա:Ֆրանսիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ֆուլհեմի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Սան Լուկաս
Սան Լուկաս (Isla San Lucas), կղզի, Նիկոայի ծոց, Կոստա Ռիկայի խաղաղօվկիանոսյան ափ։ Այն Պունտարենաս նահանգի11-րդ շրջանի մի մասն է Նախկինում այն ծառայել է որպես բանտ, և այժմ լքված է ու վայրի բնության ազգային արգելոց է ։
Աշխարհագրություն
Սան Լուկաս կղզին գտնվում է Նիկոայի ծոցում՝ Կոստա Ռիկայի խաղաղօվկիանոսյան ափին։ Այնտեղից նավով կարելի է հասնել Պունտարենաս 40 րոպեյում։ Կղզին ունի մոտ 4,6 կմ քառ. մակերես (1.8 քմ)։
Տեղական մշակույթ
Բնիկներն ապրել են կղզում և մոտակա շրջաններում։ Կղզու վրա կան ութ հայտնի հնագիտական հուշարձաններ և գետնափոր տներ, որտեղ 1970-ականների վերջին հայտնաբերվել են քարե գործիքներ և մետաղական առարկաներ։ Պեղումները թվագրվում են Մ.թ. ա. 1000-1500թթ ։
Բանտ
1873-1991 թվականներին Սան Լուկաս կղզին տուգանային կղզի էր Կոստա Ռիկայի ամենասարսափելի հանցագործներից մի քանիսի համար։ Այն հաճախ համարվում է Կոստա Ռիկայի պատմության մեջ ամենամեծ բանտը։ Այն հիմնադրվել է դիկտատոր Թոմաս Միգել Գուարդիա Գուտիերեսի կողմից ։ Սան Լուկաս կղզի մեկնելը սարսափելի հեռանկար էր, քանի որ բանտարկյալների կյանքը կարճ էր։ Ճակատագրի հեգնանքով՝ գվարդիան մահապատիժը չեղյալ է հայտարարել։
Տուգանային կղզու նախկին շենքերը համարվում են " Patrimonio de Cultura", կամ մշակութային ժառանգության օբյեկտներ ։ Շենքերը ներառում են պատմական նավահանգիստը, եկեղեցին, բժշկական շենքը, ժամանակավոր պահեստային պալատները, եռահարկ գլխավոր գրասենյակը, մեծ բետոնային սկավառակը, որն օգտագործվում է ջրի տանկի և ջրի պոմպերի պահպանման համար։ Բացի այդ, կան անվտանգության տարբեր մակարդակի բանտախցեր՝ կախված բանտարկյալների հանցագործություններից։ Բանտախցերը պարունակում են Լատինական Ամերիկայի հին բանտերի Բնորոշ գրաֆիտներ, ինչպիսիք են կրոնական արտահայտությունները, պոռնոգրաֆիկ պատկերները, ստորագրությունները և նկարները։ Կղզու վրա կան նաև մի քանի ջրային պոմպեր և գերեզմանատան պեղումներ ։
Ուբերզեե
Ուբերզեե (Übersee), գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 4850 մարդ (ըստ 31 դեկտեմբերի 2010 թվականի տվյալով) ։ Զբաղեցնում է 30.53 կմ քառ. տարածք։ Պաշտոնական կոդը՝ 09 1 89 159։
Կաասիկվելյա
Կաասիկվելյա (Kaasikvälja), գյուղ Էստոնիայի Իդա-Վիրումաա նահանգի Կոհտլա շրջանում։
2011 թվականի տվյալներով գյուղում բնակվում էր 26 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Կոհտլա շրջանի բնակավայրեր Կատեգորիա:Էստոնիայի գյուղեր
Մյուդովկա
Մյուդովկա (Мюдівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Մյուդովկա գյուղում բնակվում էր 78 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 390 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Բոբրինեցի շրջանի բնակավայրեր Կատեգորիա:Ուկրաինայի գյուղեր
Յուրի Ռոմանով
Յուրի Ռոմանով (Ю́рий Алекса́ндрович Рома́нов, ), ռուս դիվանագետ։
Կենսագրություն
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 2000 թվականին Ռուսաստանի Դաշնության արտաքին գործերի նախարարության դիվանագիտական ակադեմիայի բարձրագույն դիվանագիտական դասընթացներ։
1969 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ որդի և մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կանտավիեխա (քաղաք)
Կանտավիեխա (Cantavieja), քաղաք և համայնք Իսպանիայում, մտնում է Տերուել պրովինցիայի կազմում (Արագոն)։
Ֆոլկետինգ
Ֆոլկետինգ (Folketinget), Դանիայի միապալատ խորհրդարանը։ Կազմված է 4 տարով ընտրվող 179 պատգամավորից։
Ընտրական համակարգ
Ֆոլկետինգի 179 պատգամավորները ընտրվում են համեմատական համակարգով համընդհանուր ընտրության արդյունքում 23 ընտրատարածքում, որի համար օգտագործվում է դը'Օնդտի մեթոդը։ Խորհրդարանի 40 еեղը բաշխվում է ընտրատարածքներում ոչ բավարար ձայներ ստացած թեկնածուների միջև, որի համար օգտագործվում է Սենտ Լագյուի մեթոդը։ Խորհրդարանի ամեն երկու անդամը ընտրվում են Ֆարերյան կղզիներից և Գրենլանդիայից։ Ընտրող է համարվում Դանիայում մշտական բնակություն հաստատած և 21 տարեկանից տղամարդիկ և կանայք։
Խորհրդարանի կազմը
Ֆոլկետինգի վերջին ընտրությունները անցել են 2011 թվականի սեպտեմբերի 15
Արտաքին հղումներ
Կատեգորիա:Դանիայի քաղաքական համակարգ
Ռաչատնիկի (գյուղ, Միխայլովսկի շրջան)
Ռաչատնիկի (Рачатники), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 458 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Ալիսա Սլեպյան
Ալիսա Էրիկի Սլեպյան, ռուսական թատրոնի ու կինոյի դերասանուհի։
Կենսագրություն
Ալիսա Սլեպյանը ծնվել է 1983 թվականի մայիսի 4-ին Լենինգրադում ։ 2004 թվականին ավարտել է Ռուսաստանի բեմական արվեստի պետական ինստիտուտը՝ Վլադիսլավ Պազիի արվեստանոցը ։ 2004 թվականից որպես դերասանուհի աշխատում է Լենկոմ թատրոնում ։
Ծանոթագրություններ
Կատեգորիա:Ռուս դերասանուհիներ Կատեգորիա:Հայ դերասանուհիներ Կատեգորիա:Թատրոնի դերասանուհիներ Կատեգորիա:Հայ կինոդերասաններ
Շիզոիդ անձնային խանգարում
Շիզոիդ անձնային խանգարում, անձնային խանգարում, որին բնորոշ է հուզականորեն հագեցած հարաբերություններից խուսափումը՝ ներամփոփման, ֆանտազիաներին տրվելու ճանապարհով։ Բացի դրանից, շիզոիդ անձնային խանգարմամբ մարդիկ հաճախ հակված են նշանակություն չտալ սոցիալական նորմերին։ Զսպվածություն, ոչ սոցիաբիլություն, հումորի զգացման բացակայություն, գերզգայունություն, հեշտությամբ տագնապայնության առաջացում։ Հաճախ ֆիքսված են որոշկի նեղ ոլորտի հետաքրքրությունների վրա։ Այսպիսի ֆիքսացիան կրում է կպչուն կամ դոմինանտող բնույթ, ինչը կարող է իր դրական կողմն ունենալ։ Այսպիսի մարդիկ հակված են իրենց դոմինանտող գաղափարի հետ կապ չունեցող փաստերը, խնդիրները դիտարկել վերջինիս պրիզմայով։ Այս առանձնահատկությունը անսպասելի, անկանխատեսելի, փոխազդեցությունների հաստատման պոտենցիալ հնարավորություն է ներառում։ Արդյունքում, նրանք հանճարեղություն են դրսևորում գիտելիքների իրենց ոլորտում։ Շիզոիդ անձանց կողմից օգտագործվող առաջին պաշտպանությունը «շիզոիդ ֆանտազիաներն են», որոնք արտահայտվում են իրականությունից կտրվելու և երևակայության աշխարհ մտնելով։ Երկրորդային տարբերակը ինտելեկտուալիզացիայի օգտագործումն է, ինչը թույլ է տալիս խուսափելու անցանկալի հուզական ապրումներից։
ICD-10
ICD-10-ի համաձայն՝ շիզոիդ անձնային խանգարումն ախտորոշվում է հետևյալ հատկանիշների հիման վրա
Ուիլյամ Գիլմոր Սիմս
Ուիլյամ Գիլմոր Սիմս (William Gilmore Simms, ), ամերիկացի գրող և քաղաքական գործիչ, որը ապրել է Ամերիկայի հարավային շրջանում։ Նա ստրկության «հավատարիմ պաշտպան»-ն է եղել ։ Բանաստեղծ, արձակագիր և պատմաբան, ում «Հարավային Կարոլինայի պատմուրյուն» աշխատությունը 20-րդ դարում ծառայել է որպես պետության հիմնական դասագիրք։ Գրականագետները նրան համարում են հարավի նախապատերազմական շրջանի հզոր գործիչ։ 1845 թվականին Էդգար Ալլան Պոն նրան հայտարարեց որպես Ամերիկայի պատմության մեջ լավագույն վիպասան։ Գրական գործունեության ընթացքում նա եղել է բազմաթիվ լրատվաթերթերի և ամսագրերի խմբագիր ։ 1844-ից 1846 թվականների ընթացքում նա աշխատել է  Հարավային Կարոլինայի Ներկայացուցիչների պալատում ։
Սմբատ Բ Տիեզերակալ
Սմբատ Բ Տիեզերակալ (10-րդ դար - 989, Անի), Հայոց թագավոր 978 թվականից, Բագրատունիների արքայատնից ։
Գահակալություն
Հայոց Սմբատ Բ Տիեզերակալ թագավորի գահակալության շրջանը (978-989 թվականներ) բեկումնային էր Բագրատունյաց թագավորության պատմության մեջ։ 978 թվականին Անիում գահ է բարձրացել Սմբատ Բ Տիեզերակալը, որին վիճակված էր բախվել հայոց թագավորության շրջակա երկրներում տեղի ունեցող փոփոխություններից բխող մարտահրավերներին և ավատատիրական մասնատվածության ծանր հետևանքներին։ Շրջանառվում է տեսակետ, ըստ որի Սմբատը 958 թվականից եղել է հոր` Աշոտ Գ-ի գահակիցը։ Իրականում այդ վարկածի հիմնավորման համար ներկայացվող փաստերը թյուրիմացություն են։ Այդ նույն վարկածը հիմնավորելու համար «Հայոց պատմության» նոր հրատարակված բազմահատորյակում հղված է Անանիա Մոկացու «Յաղագս ապստամբութեանն տանն Աղուանից» երկը, որտեղ Աշոտ Գ-ի մոտ 958 թվականին Հայոց արևելից կողմերի իշխաններին ընտերցին «զայր մի հոգեւոր...` Դաւիթ անուն..., եւ առաքեն ի Շիրակ գաւառ, ի նստոցն լեալ տեառն Սմբատայ Հայոց թագաւորի, Շիրակավան կոչեցեալ»։ Այսինքն սրանից փորձում են բխեցնել, թե իբր Աշոտ Գ-ի օրոք Շիրակավանում նստում էր Սմբատ թագավորը, որը ոչ այլ ոք էր, եթե ոչ Աշոտ Գ-ի որդի Սմբատը, փաստորեն, եթե նա 958 թվականին հիշատակված է որպես թագավոր, ուրեմն եղել է հոր գահակիցը։ Սակայն Անանիա Մոկացու բերված տեղեկությունը միայն նշանակում է, որ Շիրակավանը նախկինո´ւմ է եղել հայոց թագավոր Սմբատի կենտրոնատեղին։ Խոսքը Սմբատ Ա թագավորի մասին։ Շիրակավանը նույն Երազգավորսն էր, որը եղել է Սմբատ Ա-ի  կենտրոնատեղին։ Այդ ժամանակ զգալիորեն թուլացած Արաբական խալիֆայության միջինարևելյան տիրույթներում տնօրինում էին իրանական ժողովուրդների առաջնորդները, որոնց հաջողվել էր տիրանալ Բաղդադին, նվաճել Միջագետքի ու Ասորիքի մեծ մասը և հարավից ընդհուպ մոտենալ Հայաստանին։ Միևնույն ժամանակ հզորության գագաթնակետին էր գտնվում Բյուզանդական կայսրությունը։ Սմբատ Բ-ի գահակալության շրջանում Բագրատունյաց Հայաստանում խորացել է ավատատիրական մասնատվածությունը։ 970-ական թվականների վերջին ու 980-ական թվականների սկզբին մեկը մյուսի հետևից հռչակվել են Տաշիրքի, Փառիսոսի և Սյունյաց թագավորությունները։ Սմբատի եղբայրը` Գուրգենը 978 թվականին Տաշիրքում հռչակվել է տեղական թագավոր։ Դա առաջ է բերել Սմբատ Բ-ի գերակայության ճանաչման անհրաժեշտություն Գուրգենի և Գագիկի կողմից, որն էլ արձանագրվել է երկու կրտսեր եղբայրների կողմից Սմբատ Բ-ին «հայրագլուխ առնելով»։ Իսկ Փառիսոսում Սենեքերիմը թագավոր է հռչակվել 982 թվականին, միևնույն ժամանակ Սյունիքում թագավոր է հռաչկվել Սմբատ Սյունին։ Վերջինս հռչակվելով թագավոր չի խզում կապերը Սմբատ Բ-ի հետ։ Նոր թագավորությունների ի հայտ գալն ավարտին է հասցրել Բագրատունյաց թագավորության մասնատման գործընթացը, որի հետևանքով նրա դերակատարությունն տարածաշրջանային հարաբերություններում էապես նվազել է՝ սահմանափակվելով զուտ հարևան տիրակալներին աջակցություն ցուցաբերելով։ Սակայն արդեն 980-ական թվականների ավարտին Սմբատ Բ-ն հետևողական ջանքերի շնորհիվ կարողացավ ամրապնդել գերակա դիրքը երկրում՝ իր շուրջը համախմբելով բոլոր ազդեցիկ ավատատերերին։ Նրան հիմնականում հաջողվել է հաղթահարել թագավորությանը սպառնացող ներքին ու արտաքին մարտահրավերները, զբաղվել երկրի շենացման աշխատանքներով, կառուցապատել ու ընդարձակել մայրաքաղաք Անին և արդյունավետորեն մասնակցել քրիստոնյա Այսրկովկասի կյանքում տեղի ունեցող կարևորագույն իրադարձություններին ։
Նոր պաշտպանական համակարգ
989 թվականին Սմբատ Բ-ն հանձն է առել Անիի պարիսպների երկրորդ գծի (Սմբատաշեն) կառուցումը։ Ըստ Ասողիկի` Սմբատ Բ-ի առաջին ձեռնարկներից մեկը Անիի նոր` Աշոտ Գ Ողորմածի օրոք կառուցված, այսպես կոչված, Աշոտաշեն պարսպից դուրս տարածվող թաղամասերն ընդգրկող պարսպի (գրականության մեջ՝ Սմբատաշեն) կառուցումն էր ։ Հսկայածավալ պարսպի կառուցումը տեղի է ունեցել 5-10 տարվա ընթացքում։ Ըստ Թորոս Թորամանյանի հաշվումների՝ Սմբատաշեն պարսպի երկարությունը կազմել է 2500 մետրից ավելի, բարձրությունը՝ 8-10 մետր, իսկ լայնությունը՝ մեկ մետր։ Հսկայական նախաձեռնություն էր Սմբատաշեն պարսպի կառուցումը։ Պարսպի ողջ երկարությամբ միմյանցից 10-20 մետր հեռավորության վրա կառուցվել էին բուրգեր (աշտարակներ), բացառությամբ Իգաձորի և Գայլաձորի հատվածներում գտնվող բուրգերի, որոնց հատակագիծը քառակուսի էր, մյուսներն ունեին կիսաշրջանաձև կառուցվածք։ 80 բուրգից էին բաղկացած Անիի պարիսպները՝ չհաշված Աղջկաբերդի ու միջնաբերդի 4-ական և Աշոտաշեն պարսպի 6 բուրգերը։ Գլխավոր մուտքերն էին Ավագ, Կարսի և Դվինի դարպասները։ Յուրաքանչյուր դարպաս գտնվում էր երկու կիսաշրջանաձև աշտարակների միջև։ Ավագ դարպասի վերևում հովազի քանդակով՝ Անի քաղաքի զինանշանն էր ։
Կարսի թագավոր Մուշեղի հետ հարաբերություններ
Նոր գահակալին մի կողմից զբաղվում էր մայրաքաղաքի կառուցապատմամբ, իսկ մյուս կողմից փորձում էր սանձահարել իր հորեղբայր՝ Կարսի թագավորի Մուշեղի անջատողական նկրտումները։ Խնդիրն այն է, որ Անիի արքունիքի կողմից Շատիկ բերդը մեծապես կարևորվում էր, որովհետև այդտեղով էր անցնում առևտրական հիմնական ճանապարհներից մեկը, որը Հայկական պար լեռնաշղթայի Աղտոձորի լեռնանցքով անցնում էր հենց Շատիկ բերդի մոտակայքում։ Շատիկ բերդը նաև մաքսակետ էր, ուստի կարևորվում էր թե´ Մուշեղի և թե´ Սմբատ Բ-ի կողմից։ Իրականում Սմբատ Բ-ի նպատակը ոչ թե եղել է Կարսի թագավորության վերացումը, որի առկայության դեպքում նա կարշավեր արևմուտք՝ մայրաքաղաք Կարսի ուղղությամբ, այլ ոչ թե հարավ։ Նա ուղղակի կամեցել է վերահսկողություն սահմանել կարևոր ճանապարհի նկատմամբ։ Նման իրավիճակում Մուշեղն օգնության համար դիմում է Տայքի կուրապաղատ Դավթին։ Դավիթը, որը ժամանել էր զորքով Կարսի թագավորին իր հետ վերցրած գնում են Շիրակ` կանգ առնելով Բավաց ձոր գյուղում։ Հետաքրքրական է, որ Շատիկ բերդի կողմը շարժվելու փոխարեն դաշնակիցների զորքը մուտք է գործել Շիրակ։ Բագրատունյաց կենտրոնական գավառում Տայքի ու Կարսի զորքերի հայտնվելը նշան էր այն բանի, որ Սմբատ Բ-ն պարզապես հնարավորություն չուներ մարտնչելու կամ գոնե դիմադրություն կազմակերպելու երկու տիրակալների միացյալ զորքի դեմ, ինչի հետևանքով էլ ստիպված եղավ խաղաղության դիմաց Շատիկ բերդը վերադարձնել Մուշեղին ։
Արտաքին քաղաքականություն
Սմբատ Բ-ն վարել է խաղաղ արտաքին քաղաքականություն՝ ձգտելով հարևան արաբական ամիրայությունների և Բյուզանդական կայսրության հետ վեճերը լուծել դիվանագիտական ճանապարհով։ Առանձնահատուկ ուշադրություն է դարձրել երկրի պաշտպանությանը և տնտեսական զարգացմանը։ Կաթողիկոսարանը Արգինայից տեղափոխել է Անի և հիմնել նոր Կաթողիկեն։ Աստիճանաբար աճել է Սմբատ Բ–ի հեղինակությունը։ Կարսի, Վասպուրականի, Սյունիքի, Արցախի հայ թագավորներն ու իշխաններն անվերապահորեն ընդունել են նրա գերիշխանությունը։ Սմբատ Բ–ի գահակալումը նշանավորվել է Անիի Բագրատունիների հետագա հզորացմամբ և կենտրոնական իշխանության ուժեղացմամբ։ Սմբատ Բ-ն Տայքի Դավիթ կուրապաղատի (961-1000 թթ.) հետ 978 թ. մասնակցել է աբխազական գահին Բագրատ Գ-ին հաստատելու պայքարին՝ դրանով իսկ իր խոշոր ներդրումն ունենալով աբխազավրացական թագավորության ձևավորման գործում։ Այնուհետև, իր հետ վերցնելով հայոց զորքը, Դավիթ կուրապաղատին ու վրաց Բագրատ Խև թագավորին մեկնել է օգնության՝ ընդդեմ Բագրատ Գ թագավորի, որի արդյունքում աջակցության համար ստացել է Սակուրեթ բերդը։ 987 թվականին Սմբատ Բ-ն նաև իր թագավորությանն է միացրել Դվինի ամիրայությունը։ Արտաքին ճակատում Սմբատ Բ-ի հաջողությունները պայմանավորված էին գահակալության վերջին տարիներին Այսրկովկասում նրա դերի բարձրացմամբ և Գողթնի ամիրայի հետ դաշինքի նորոգմամբ, որով էլ ամրապնդվել է Բագրատունյաց թագավորության անվտանգությունը ։
«Տիեզերակալ» տիտղոս
«Տիեզերակալ 7 տիտղոսը կրել է Սմբատ Ա Բագրատունին,իսկ նրանից հետո «տիեզերակալ» տիտղոսը, որոշ ընդմիջումից հետո, կապված սեփական գերագահությունը շեշտելու՝ Բագրատունի արքաների ցանկության հետ, տեղ է գտել նրանց տիտղոսաշարում ։ Ի դեպ, հարկ է նշել, որ Սմբատ Ա-ի հետնորդները, կրելով «տիեզերակալ» տիտղոսը, միաժամանակ գիտակցում էին, որ իրենք միայն ավանդույթի ուժով է, որ կրում են այն։ Օրինակ՝ Սմբատ Բ-ի 979 թ. հրովարտակում գրված է
«Տիեզերակալ» տիտղոսից բացի, Սմբատ Բ-ն կրում էր նաև «Անիի շահանշահ» տիտղոսը, որն Անիական շրջանի Բագրատունի այլ արքաների տիտղոսաշարում հիշատակված չէ, թեև վստահաբար գոյություն է ունեցել։
Մահվան հանգամանքներ
Ըստ Ասողիկի՝ Անիից մի կին երազ է տեսում Սմբատ Բ-ի մահից հետո։ Նա քաղաքացիներին պատմում է, որ արքան չի մահացել, այլ նրան գերեզմանում են դրել դեղերով թմրեցված վիճակում, կենդանի է և երևացել է իրեն։ Արագորեն լուրը տարածվում է քաղաքում և Գագիկ Ա-ն հրամայում է բացել արքայի գերեզմանը և բնակիչներին ու զորքին հավաստիացնել, որ նա իրոք մահացել է։ Այսինքն, Սմբատ Բ-ի դիակը գերեզմանից ստիպված հանել են, քանի որ անեցիների մեջ տարածվել էր, որ նրան թաղել են կենդանի վիճակում։ Սերն ու հավատարմությունը Սմբատ Բ-ի նկատմամբ խիստ մեծ էր, ուստի անհրաժեշտ էր ապացուցել, որ որևէ դավադրություն չկա, և նա իրոք վախճանվել է ։
Պատմագիտության մեջ կա տեսակետ, որ Սմբատ Բ-ն զոհ է գնացել եղբոր՝ Գագիկի կազմակերպած դավադրությանը։ Կա տեսակետ, թե Գագիկը Սմբատ Բ-ի օրոք աքսորված էր և վերադարձել է միայն նրա մահից հետո, որով Սմբատ Բ-ի սպանության կասկածները նրանից հեռանում են։ Այդ տեսակետի հիմքում Վարդան վարդապետի տեղեկությունն է, ըստ որի՝ Գագիկը Սմբատ Բ-ի գահ բարձրանալուց հետո կարճ ժամանակ մնացել է նրա հետ, սակայն կասկածվել է դավաճանության մեջ ու աքսորվել արքունիքից։ Եվ միայն Սմբատ Բ-ի մահից հետո, ըստ հեղինակի, «նոյնժամայն կոչեն զհալածեալն Գագիկ, և տան նմա զթագն...»: Սակայն իրականում Գագիկը աքսորից ավելի վաղ էր վերադարձել, քանի որ արդեն 988 թ. Սմբատ Բ-ի կողքին էր՝ Դավիթ Կյուրոպաղատին զորքով օգնության մեկնելիս։ Հ. Հարությունյանը համարում էր, որ Սմբատ Բ-ի սպանության պատճառն այն էր, որ նա թույլ թագավոր էր և չէր համապատասխանում հայ ավագանու պահանջներին, իսկ վերջինս կարիք ուներ ռազմատենչ գործչի։ Ուսումնասիրողը համոզված էր, որ Սմբատ Բ-ի սպանությունը կազմակերպվել էր Գագիկ Բագրատունու և հայ ավագանու կողմից։ Սմբատ Բ-ն մահացել է 989 թվականին և թաղվել Անիում ։
Տես նաև
Սմբատաշեն պարիսպներ
Ծանոթագրություններ
Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Հանդարտության ծով
Այս ծովը Լուսնի մնացած մասերի համեմատ ունի մի փոքր կապտավուն երանգ և բավականին լավ է առանձնանում տարբեր լուսանկարներում։ Գույնը, ամենայն հավանականությամբ, պայմանավորված է բազալտային հողում կամ ժայռերում մետաղների ավելի բարձր պարունակությամբ ։
Ի տարբերություն այլ ծովերի, Հանդարտության ծովի կենտրոնում գրավիտացիոն կոնցենտրացիա (մասկոն) չի հայտնաբերվել։ Մասկոնները հայտնաբերվել են այլ ծովերի կենտրոնում 1966-1968 թվականներին հինգ Լունար օրբիտեր տիեզերանավերի դոպլերային հետազոտությունների արդյունքում ։ Ծովի գրավիտացիոն դաշտը քարտեզագրվել է ավելի բարձր լուծաչափության հետազոտությունների ընթացքում, ավելի ուշ Լունար փրեքուրսոր և GRAIL կայաններից։
Ծանոթագրություններ
Կատեգորիա:Լուսին Կատեգորիա:Լուսնի ծովեր
Պարահանդես (ֆիլմ, 1983)
Սյուժե
Պատմական դրվագներում իրենց արտացոլանքն են գտել Ֆրանսիայի ժողովրդական ճակատի հաղթանակը և Ֆրանսիայում ֆաշիստական շարժման դեմ պայքարը, Փարիզի զավթումն ու ազատագրումը Երկրորդ համաշխարհային պատերազմի ժամանակ, 1950-ական թվականների գաղութատիրական պատերազմները, 1960-ականների ուսանողական հուզումները, երաժշտության, հագուստի, պահվածքների և վարվելաձևերի նորաձևությունների հերթափոխը։ Կերպարները դրվագից դրվագ ենթարկվում են բնավորությունների ու փոխհարաբերությունների էվոլյուցիայի, մի մասը երևում են միայն մեկ դրվագում, իսկ մյուս մասը կարծես «հավերժ» են։ Ֆիլմում բազմաթիվ են ռեմինիսցենցիաները, որոնք հանդիսատեսին ուղղորդում են դեպի ֆրանսիական կինոյի ու էստրադայի դասականներին։
Նկարահանող խումբ
== Մրցանակներ ==
Մեծ դար (Ֆրանսիա)
Պատմություն
Նանտի էդիկտի ստորագրմամբ Ֆրանսիայում վերջ դրվեցին կրոնական, քաղաքացիական արյունահեղ պատերազմներին, ավարտի հասցվեց իշխանության կենտրոնացումը, որը նախադրյալներ ստեղծեց Եվրոպայում և գաղութներում նոր նվաճումեր կատարելու համար։ Այս երեք միապետների ու նրանց խորհրդականների՝ հերցոգ Սյուլլիի, կարդինալներ Ռիշելիեի ու Մազարինիի և ֆինանսների նախարար Ժան Բատիստ Կոլբերի հեռատես քաղաքականություն վարելու շնորհիվ Ֆրանսիան տասնյոթերորդ դարավերջին Եվրոպայում մշակութային ու գաղափարախոսական տեսանկյուններից հասավ տիրապետող՝ հեգեմոն դիրքերի։ Դրա հետևանքը եղավ այն, որ եվրոպական պետությունների ազգային ընտրյալ խավերում՝ էլիտաներում լայն թափով ծավալվեց գալլոմանիան՝ գալլամոլությունը կամ ֆրանսամոլությունը ։
Իսպանական ժառանգության համար 1701—1714 թթ. մղված պատերազմը ի ցույց դրեց Ֆրանսիայի դիրքերի թուլացումը Անգլիայի հետ հակամարտության ասպարեզում, նորացվա՛ծ Անգլիայի, որտեղ 1688 թվականի Փառավոր հեղափոխության արդյունքում Ստյուարտների արքայատոհիմի ռեժիմը փոխարինվել էր սահմանադրական միապետությամբ։ 1715 թվականին Լյուդովիկոս Տասնչորսերորդի վախճանվելուց հետո Ֆրանսիայում իրեն զգացնել տվեց բացարձակ միապետության ճգնաժամը՝ սկիզբ դնելով այսպես կոչված Գալանտ դարին։
Ծանոթագրություններ
Կատեգորիա:Ֆրանսիայի պատմություն
Սեյրան Բաղդասարյան
Գործունեություն
1985-1990 թվականներին աշխատել է Հայաստանի քաղաքացիական ավիացիայի վարչությունում։ 1996 թվականից՝ ՌԴ-ում ՀՀԴ բյուրոյի քաղաքական ներկայացուցիչ, Մոսկվայի «Հայ-ռուսական համագործակցություն» հասարակական կազմակերպության ղեկավար։
1990 թվականից մասնակցել է Ղարաբաղի հիմնահարցի միջխորհրդարանական, միջազգային և միջպետական բանակցությունների, միջազգային քաղաքական սեմինարներում և հանդիպումներում ներկայացրել արցախահայության պահանջը։ ՀՀ ԳԽ պատգամավոր, ԳԽ նախագահության, ՀՀԴ պատգամավորական խմբակցության անդամ (1990-1995 թթ.)։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀ ԳԽ 1-ին գումարման պատգամավորներ
Ազգ (թերթ)
Ընդհանուր տեղեկություններ
Հայաստանի առաջին անկախ օրաթերթն է։ Առաջինը Հայաստանում «Ազգն» է տպագրվել նոր՝ այսինքն համակարգչային տեխնիկայի միջոցով։ 1991-2015 թթ.-ի ընթացքում թերթը կանոնավոր լույս է տեսել ։ Ռամկավար ազատական կուսակցության պաշտոնաթերթն է։
Օրաթերթը 1998 թ. վերագրանցվել է որպես ՍՊԸ, ունի 5 բաժնետեր ։ Թերթի համար լավագույն տարիներին, մասնավորապես՝ 1993 թ., տպաքանակը գերազանցել է 30.000 օրինակը, 1994 թ. հասել է 42.000-ի ։ Հրատարակվել է հայկական ավանդական կուսակցություններից մեկի՝ Հայաստանի Ռամկավար ազատական կուսակցության, մասամբ Սփյուռքում գործող Ռամկավար ազատական կուսակցության ֆինանսավորմամբ ։ Ըստ Էդիկ Բաղդասարյանի, «Ազգը» այդ ժամանակաշրջանում հանդիսացել է «լավ դպրոց շատ լրագրողների համար» ։ Հետագայում տպաքանակը նվազել է մինչև 8.500-10.000 : 2003 թ.-ից մինչև 2009 թ.-ն «Ազգն» ունեցել է 3.000 օրինակ տպաքանակ ։
Գլխավոր խմբագիրը
Թերթի հիմնադիրն ու գլխավոր խմբագիրն է Հակոբ Ավետիքյանը : Նա Ռամկավար ազատական կուսակցության հնագույն գործիչներից է ։ Ծնվել է Լիբանանում, 1945 թվականի նոյեմբերի 21-ին ։ Սովորել է Երևանի պետական համալսարանի բանասիրական ֆակուլտետում։ Վերադարձել է Լիբանան։ 1980-ական թվականներին Հակոբ Ավետիքյանը հանդիսացել է Ռամկավար ազատական կուսակցության Լիբանանի ՛՛Զարթօնք՛՛ պաշտոնաթերթի (օրաթերթ) գլխավոր խմբագիրը ։
«Ազգ» թերթի հիմնական բաժիններ
«Ազգ» թերթի պաշտոնական համացանցային կայքը պարունակում է 9 հիմնական բաժին.
«Ազգ» թերթի արխիվ
Արխիվում պարունակվում են թերթի 2001-2017 թվականների բոլոր էլեկտրոնային համարները ։
Արտաքին հղումներ
Կատեգորիա:Ռամկավար ազատական կուսակցություն Կատեգորիա:Հայկական էլեկտրոնային թերթեր Կատեգորիա:Հայաստանի օրաթերթեր Կատեգորիա:Հայաստանի շաբաթաթերթեր Կատեգորիա:1991 հիմնադրումներ Հայաստանում
(5284) Օրսիլոքուս
Միջին հեռավորությունը Արեգակից կազմում է 5,219569 ա. մ., առավելագույնը մոտենում է 4,7777 ա. մ. հեռավորության վրա և հեռանում 5,6614 ա. մ. ։ Արեգակի շուրջ մեկ ամբողջական պտույտ է կատարում 4355,62 երկրային օրվա ընթացքում, իր ուղեծրով շարժվելով միջինում 0,082652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,22° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Աղասի Աղասյան
Մարզական կարիերա
2017 թվականին հեռացել է մեծ սպորտից։
Անձնական կյանք
Աղասի Աղասյանը ամուսնացած էր։ Ուներ մեկ դուստր և մեկ որդի։
Մահ
Աղասի Աղասյանը մահացել է 2019 թվականի հուլիսի 8-ին՝ հուլիսի 5-ին տեղի ունեցած ողբերգական ավտովթարի հետևանքով ։
Ծանոթագրություններ
Կատեգորիա:Օգոստոսի 29 ծնունդներ Կատեգորիա:1988 ծնունդներ Կատեգորիա:Հայ ծանրամարտիկներ Կատեգորիա:Ծանրամարտի աշխարհի չեմպիոններ Կատեգորիա:2019 մահեր
Ասպերգիլ
Արտաքին կառուցված
Միցելիումի հենարանային բջջից դեպի վեր աճում են ուղղաձիգ կոնիդիակիրներ, որոնց գնդաձև կամ գավազանաձև լայնացած գագաթը կրում է կոնիդիոգեն բջիջների (ստերիգմաներ) վրա շղթայաձև դասավորված կոնիդիումներ։ Որոշ տեսակների մոտ հայտնաբերվել է պայուսակավոր փուլը, որի ժամանակ առաջանում են մանր գնդաձև պտղամարմիններ՝ կլեյստոտեցիումներ։
Սննդառություն
Սապրոտրոֆներ են, կան նաև մակաբույծներ։ Մասնակցում են ոչ միայն բուսական, և կենդանական մնացորդների, այլև քիմիական կազմով բավականին բարդ նյութերի քայքայման շարժընթացներին, նպաստում հողագոյացմանը և նյութերի շրջանառությանը։
Նշանակություն
Բորբոսապատում են սննդամթերքը, անասնակերը, արդ. հումքը, արտադրանքը, ձեռագրերը, գրքերը։ Առավել վնասակար են ախտածին տեսակները (ծխագույն, դեղին, սև, սպիտակավուն ասպերգիլները), որոնք առաջացնում են մարդու և կենդանիների ասպերգիլոմիկոզներ, ասպերգիլոտոքսիկոզներ, ալերգիա։ Ասպարգիլներն ունեն խոշոր տնտեսական նշանակություն, դրանք համարվում են ֆերմենտների, օրգանական թթուների, հակաբիոտիկների, վիտամինների և այլնի պրոդուցենտներ։
Կատեգորիա:Անկատար սնկեր Կատեգորիա:Ասկոմիցետներ Կատեգորիա:Մակաբույծ սնկեր
Ռուսական Հյուսիս (ազգային այգի)
Այգին ստեղծվել է 1992 թվականի մարտի 20-ին, Ռուսաստանի Դաշնության Կառավարության համար 182 հրամանագրով,  Վոլոգդյան Պոզերյայի բնությունը և այդ շրջանի պատմամշակութային ժառանգությունը պահպանելու նպատակով։
Այգու մակերեսը 166 400 հա է, որից 116 100 հա զբաղեցնում են անտառները։ Տարածքի 54,4 %-ը զբաղեցնում են գյուղատնտեսական հողերը, որոնք ենթակա չեն օտարման։ Այգին տեղակայված է Բելոզյոռովսկ - Կիրիլովսկի լանջերի սահմաններում՝ Սպիտակ, Եթե, Կուբենսկոյե լճերի միջև։ Բացի այս խոշոր լճերը կան բազմաթիվ մանր լճեր։ Ազգային այգու տարածքում հոսող անթիվ գետեր, լճեր, առուներ ու ջրանցքներ պատկանում են Կասպից ծովի լողավազանին, իսկ Պորոզովիցա գետն իր ջրանցքով և Մոդլոնա գետը պատկանում են Սպիտակ ծովի լողափին։ Մոդլոնա գետի վրա և Պորոզովիցայում կենտրոնացված են շատ հնագիտական հուշարձաններ, որոնք արտացոլում են հյուսիս - եվրոպական Ռուսաստանի մշակութային բոլոր պատմությունները։ Պատմական բոլոր դարաշրջանները (բացառությամբ պալեոլիթի) թողել են իրենց հետքերը։ Մոդլոնա գետի վրա հայտնաբերվել է պահպանված Մոդլոնյան բնակավայրը (երկուսից մեկը Եվրոպայում)։
Դրանք հսկայական պատմական անցյալով հողեր են, որոնց վրա տեղակայված են ճարտարապետակա և պատմական մեծ թվով հուշարձաններ։ Այգու տարածքում ապրում է մոտ 17000 մարդ (2010 թվական) ։
Այգու դիրք
Վոլոգդա-Վիտեգրա,
Կիրիլով-Չարոզերո,
Կիրիլով-Բելոզերսկ,
Կիրիլով-Չերեպովեց։
Գործում է նաև լաստանավային անցում։ Կարևոր նշանակություն ունի Վոլգո-Բալթյան ջրային ուղին և Հյուսիս-Դվինսկայա ջրարգելակային համակարգը։ Հյուսիս-Դվինսկայա ջրային համակարգը կառուցվել է 1825-1828 թվականներին և անցնում է այգու տարածքով, հանդիսանում է ինժեներական մտքի հուշարձան՝ իր մեջ ներառելով 5 արհեստական ջրանցքներ և 7 ջրարգելակներ։ Վերջերս Իվանով Բոր գյուղի շրջանում բացվել է Վոլգո-Բալթիկ կամուրջը, որը պատճառ հանդիսացավ գործող լաստանավային անցումի փակման համար։ Ջրանցքի միջոցով Հյուսիս-Դվինսկայա համակարգը անցնում է Վոլոգդա-Մեդվեժեգորսկ ուղեգծի միայն մեկ ավտոմայրուղային կամրջի վրայով և պոնտոնային կամուրջների շարքով։
Զբոսաշրջություն
Այգու տարածքում կան 8 կացավայր, 5 մանակական հանգստյան ճամբար և դեռահասների համար ամառային աշխատանքի ճամբարներ, 4 որսորդական և ձկնորսական բազա ։
Բնություն
Այգու տարածքում են գտնվում երկու եզակի անտառային մեծ տարածությունները՝ Շալգո-Բոդունովսկին և Սոկոլսկի փշատերև անտառները՝ հարուստ հյուսիսային բուսական և կենդանական աշխարհով։ Առաջինը մատչելի չէ, երկրորդը հանդիսանում է հայտնի հանգստյան վայր։ Այգու տարածքում ապրում են կենդանիների և թռչունների որոշ տեսակներ․ այգում աճող բույսերի որոշ տեսակներ նշված են Կարմիր գրքում։
Արտաքին հղումներ
Կատեգորիա:Ռուսաստան Կատեգորիա:Կատեգորիա ԲՊՀՄ II
Սան Լուկաս
Վայրի բնություն
2008 թվականին Կոստա Ռիկա կղզին հայտարարել է Վայրի բնության ազգային արգելոցի մաս, որի ժամանակ ելույթ է ունեցել նախկին բանտարկյալ Լեոնը։
Կղզին ներառում է մի շարք վայրի կենդանիների, ինչպիսիք են օձը, եղջերուն և Փասիանը։ Կղզում ապրում է առնվազն 8 տեսակի չղջօկ։ Կղզին շրջապատող ջրերում բնակվում են շնաձկներ և կրիաներ ։
Զբոսաշրջություն
Այժմ այն լիարժեք տուրիստական վայր է ։ Կա մի մեծ մտահոգություն, որ տուրիստական գործունեությունը ոչնչացնում հուշարձանները և հնագիտական բանտի նշանակությունը:
Կամավորական աշխատանք
Կղզին օգնություն է ստանում Ռիլեյջ բարեգործական կազմակերպության կամավորներից, որոնք աշխատում են կղզու ռեյնջերների հետ` շրջակա միջավայրը բարելավելու համար։
Ծանոթագրություններ
Կատեգորիա:Խաղաղ օվկիանոսի կղզիներ Կատեգորիա:Կոստա Ռիկայի կղզիներ Կատեգորիա:Անմարդաբնակ կղզիներ
Կանտավիեխա (քաղաք)
Արտաքին հղումներ
Կատեգորիա:Իսպանիայի քաղաքներ
Ֆրանկո Տանկրեդի
Կարիերա
1987 թվականին Սան Սիրոյում կայացած Միլանի դեմ հանդիպան ժամանակ, Միլանի երկրպագուի մարզադաշտ նետած ճայթուկը դիպչում է Տանկրեդիի գլխին, կարճ ժամանակ դարպասապահը չի կարողանում շնչել, սակայն բժիշկներին հաջողվում է փրկել նրա կյանքը։
Պրոֆեսիոնալ ֆուտբոլիստի կարիերան ավարտելուց հետո, Տանկրեդին սկսում է աշխատել Ռոմայում, որպես դարպասապահների մարզիչ մինչև 2004 թվականը, հետո Կապելլոյի հետ միասին տեղափոխվում է Թուրինի Յուվենտուս։ 2006-07 մրցաշրջանը նույն մարզչի գլխավորությամբ նա աշխատում է արդեն Մադրիդի Ռեալում։
2007 թվականի դեկտեմբերի 14-ին Տանկրեդին ներկայացվում է որպես Անգլիա ազգային հավաքականի նոր դարպասապահների մարզիչ, նույնպես Ֆաբիո Կապելլոյի գլխավորությամբ։ 2011 թվականին նա վերադառնում է Ռոմայում և Լուիս Էնրիկեի գլխավորությամբ ստանձնում է արդեն հարազատ դարձած պաշտոնը : 2012 թվականի հունիսի 13-ին նա անձնական պատճառներով լքեց Ռոման :
Ֆրանկո Տանկրեդկին համարվում է Ռոմայի Փառքի Սրահի 11 ֆուտբոլիստներից մեկը։
Ծանոթագրություններ
Կատեգորիա:Իտալացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ռոմայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Իտալացի ֆուտբոլային մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի հավաքականի ֆուտբոլիստներ
Շիզոիդ անձնային խանգարում
DSM-4
Շիզոիդ անձնային խանգարումն առաջանում է սրացած ինտրովերտության ֆոնին՝ կապված միջավայրային գործոնների ազդեցության հետ։ Հիպերեակտիվություն և զգայունություն ուժեղ խթանման նկատմամբ (մարդաշատություն, ուժեղ աղմուկ և այլն)։ Երբ գրգռիչները բավական շատ են, ծագում է սպառնալիքի զգացում և թաքնվելու ցանկություն։ Այսպիսի «թաքնվելու» միջոց է երևակայությունների ոլորտ մտնելը։ Շիզոիդ անձինք, կարծես թե, կողմնակի դիտորդներ են, հանդիսատեսներ, աութսայդերներ, որոնք դիտում են ուրիշների վարքը։ Առաջանում է կյանքից, սեփական ցանկություններից, իրենք իրենցից օտարում։ Առավել արտահայտված ադապտիվ գործընթաց է նրանց համար կրեատիվությունը, ստեղծագործականությունը։ Շիզոիդների հիմնական հոգեբանական կոնֆլիկտը կարող է սահմանվել որպես մոտիկության-դիստանցիայի հավասարակշռության խախտում։ Նրանք կարող են ձգտել մոտիկության, բայց միաժամանակ անընդհատ կործանման սպառնալիք ունենալ։ Այստեղից էլ՝ հեռավորություն պահպանելու ձգտումը սեփական անվտանգության համար։ Շիզոիդ խանգարման համար ամենաբնորոշ հատկանիշներից է ասեքսուալությունը՝ չնայած սեքսի ընդունակությանը։ Շիզոիդներին բնորոշ է ակնհայտ արհամարհանքը սոցիալական սպասումներին. նրանց համար միևնույն է, թե ինչ տպավորություն են թողնում ուրիշների վրա։ Այսպիսի մարդկանց համար մեծ նշանակություն ունի ինքնագնահատականը՝ կապված իրենց անհանտական ստեղծագործական ակտիվության հետ, որը մեծապես պայմանավորում է նրանց անձնական ինտեգրացիան, ինքնաարտահայտումը։ Նրանց համար ամենանշանակալին իրենց բնական որակները, նշանակալիությունը դրսևորելն է և սեփական խրախուսանքը ստանալը։ Նրանց ներքին ուղղվածությունն արդյունքի վրա առավել կարևոր է արտաքին գնահատականից։ Ինքն իրեն գնահատման սեփական ստանդարտները բավական բարձր են։
Հոգեվերլուծական թերապիա
Շիզոիդ անձանց հետ թերապիան ամբողջությամբ ընթանում է հոգեվերլուծական հոգեթերապևտի համար հարաբերական հարմարավետության պայմաններում։ Հնարավոր դժվարություններից է այցելուի հետ վերացական-տեսական մակարդակից երկխոսության անցումը։ Դրան հակված են շիզոիդ անձինք, բայց թերապևտը նույնպես կարող է տարվել նման մաներային շփմամբ։ Դրա հետ մեկտեղ, պահանջել շիզոիդ խանգարում ունեցող մարդուն՝ «հասկանալի, պարզ խոսել», անթույլատրելի է. յուրօրինակ մտածելու անընդունակ թերապևտը կընկալվի շիզոիդ անձի կողմից որպես ոչ էմպատիկ, չհետաքրքրված։
Ծանոթագրություններ
Կատեգորիա:Անձնային խանգարումներ Կատեգորիա:Հոգեբուժական ախտորոշում
Պալ Մալետեր
Ընտանիք ու պատանեկություն
Պալ Մալետերը ծնվել է 1917 թվականի սեպտեմբերի 4-ին Սլովակիայի Պրեշով քաղաքում, իրավունքի պրոֆեսորի ընտանիքում։ Առաջին համաշխարհային պատերազմից հետո նրա հայրենի քաղաքն ընդգրկվել է Չեխոսլովակիայի կազմի մեջ, որից հետո, 1938 թվականին ըստ Վիեննայի արբիտրաժի հանձնվել է Հունգարիային, իսկ Երկրորդ համաշխարհային պատերազմից հետո կրկին Չեխոսլովակիայի կազմի մեջ է մտցվել։
Ռազմական կարիերա
Բուդապեշտում ավարտել է Լյուդովիկի ռազմական ակադեմիան։ 1942 թվականին ստացել է լեյտենանտի կոչում և ուղարկվել է Արևելյան ճակատ։ Մարտերին մասնակցելով հայտնվել խորհրդային գերության մեջ, որտեղ ավարտել է պարաշյուտիստ-պարտիզաններ պատրաստող հատուկ դպրոց։ Տրանսիլվանիայում գերմանացիների դեմ մարտնչող պարտիզանական ջոկատի հրամանատար է եղել, ստացել է կապիտանի կոչում։ Մտել է Կոմունիստական կուսակցության շարքերը ( 1948 թվականից ՝ Հունգարիայի աշխատավորների կուսակցություն)։
1945-1947 թվականներին եղել է Հունգարիայի կառավարության և հանրապետության նախագահի անվտանգության պետ։ 1953 թվականից գնդապետի կոչում է ստացել և եղել է պաշտպանության նախարարության օժանդակ ինժեներական գումարտակների հրամանատար։
Գործունեություն, 1956 հոկտեմբեր-նոյեմբեր
Մինչև 1956 թվականի հոկտեմբերը գրեթե հայտնի չի եղել հունգարական բանակի շրջանակներից այն կողմ։ Լայն ճանաչում է ստացել որպես ավագ սպաներից միակը, ով 1956 թվականի հոկտեմբերյան իրադարձությունների ժամանակ անցել է ապստամբների կողմը։
Հոկտեմբերի 25-ին պաշտպանության նախարար Իշտվան Բատան գնդապետ Մալետերին հանձնարարեց մոտենալ Բուդապեշտի Կիլիանի զորանոցներին և կանխել այնտեղ տեղակայված ռազմական շինարարների դեմ կառավարության ընդդիմադիր ցուցարարների գործողությունները։ Այդ մարտական խնդիրն իրագործելու համար Մալետերին տրամադրվեց հինգ տանկ։ Նա ի սկզբանե ապստամբների դեմ էր, բայց արդեն հոկտեմբերի 25-ի երեկոյան, կամ հոկտեմբերի 26-ի օրվա ընթացքում սկսեց նրանց հետ բանակցել։ Հոկտեմբերի 26-ին Մալետերը պաշտպանության նախարարին հայտարարեց, որ անցել է ապստամբների կողմը։
Մալետերը Բուդապեշտում խորհրդային զորքերի դեմ մարտական գործողություններին ակտիվ մասնակցություն է ցուցաբերել։
Այն բանից հետո, երբ հոկտեմբերի 28-ին Իմրե Նաձի կառավարության նախաձեռնությամբ մարտական գործողությունները դադարեցվեցին և խորհրդային զորքերը Բուդապեշտը լքեցին (բայց ո՛չ երկիրը ամբողջությամբ), Մալետերի վարքը իշխանությունների կողմից պաշտոնապես գոհունակության արժանացավ։ Գրող Լասլո Դյուրկոն ավելի ուշ նշել է.
Մալետերը Հոկտեմբերի 30-ից դարձավ ապստամբ խմբավորումները ղեկավարող Հեղափոխական զինված ուժերի կոմիտեի համանախագահ (գեներալ Բելա Կիրայի հետ միասին)։ Հոկտեմբերի 31-ից Պաշտպանության հեղափոխական կոմիտեի անդամ էր։ Նոյեմբերի 1-ին, պաշտպանության նախարարի առաջին տեղակալ նշանակվելուց անմիջապես հետո, նույն օրը հանդիպման գնաց հենց նոր բանտից ազատ արձակված հունգարական Կաթոլիկ եկեղեցու ղեկավար՝ կարդինալ Յոժեֆ Մինդսենտիի հետ։
Նոյեմբերի 3-ին գեներալ-մայորի կոչմանն արժանանալով Մալետերը Իմրե Նաձի կառավարությունում դարձավ պաշտպանության նախարար։ Նա հանդես էր գալիս Հունգարիայից խորհրդային զորքերի շուտափույթ դուրս բերման օգտին։
Հայացքներ
Հեղափոխական զինված ուժերի կոմիտեն կոչված էր ապստամբ խմբավորումները ղեկավարել, բայց այդ կոմիտեի համանախագահներ Մալետերի և Կիրայի միջև քաղաքական մոտեցումներում մրցակցություն և հակասություններ կային։ Կիրայը նախկին ռեժիմի կողմնակիցների նկատմամբ հաշվեհարդարի կողմնակից էր, այն դեպքում, երբ Մալետերը, ընդհակառակը, ձգտում էր կարգապահության և օրինականության շրջանակներում պահպանել գրոհայիններին և նույնիսկ նրանցից ոմանց մահապատժի էր ենթարկել արտադատական դատաստան տեսնելու համար։ Դա հանգեցրեց նրան, որ զինված ուժերի մեծ մասը կոմիտեի հսկողությունից դուրս մնացին ։ Բոլոր ապստամբ ջոկատներին վերահսկողության տակ վերցնելու նրա փորձերը միայն մասնակի հաջողություն ունեցան. որոշ ապստամբների համար բանակի սպա և կուսակցության անդամ Մալետերը կասկածելի կերպար էր համարվում։
Մալետերը Կիրայի հետ միասին հանդես էր գալիս Ռակոշիի կոմունիստական ռեժիմի հետ սերտորեն կապված Գերյոյին կառավարության նախարարների կազմում պահպանելու դեմ։ Բանակում կոմունիստական կուսակցության կողմից նշանակված ղեկավարներին պաշտոններից հեռացնելու և դրանց կադրային զինվորականներով փոխարինելու նախաձեռնողներից մեկն է եղել։
Ձերբակալություն, բանտ, մահապատիժ
Նոյեմբերի 3-ի երեկոյան Տեկելը պաշտոնական պատվիրակության կազմով ժամանեց Բուդապեշտից ոչ հեռու գտնվող Չեպել կղզու վրա տեղակայված խորհրդային ռազմակայան։ Նրա հետ միասին պատվիրակության կազմում էին վարչապետ Ֆերենց Էրդեին, Գլխավոր շտաբի պետ՝ գեներալ Իշտվան Կովաչը և Գլխավոր շտաբի օպերատիվ վարչության պետ՝ գնդապետ Միկլոշ Սյուչը։ Կեսգիշերին դահլիճ, որտեղ ընթանում էին բանակցությունները, ժամանեց ԽՍՀՄ ՊԱԿ-ի նախագահ Իվան Սերովը և հայտարարեց ողջ հունգարական պատվիրակության ձերբակալության մասին։ Նոյեմբերի 4-ի լուսաբացին խորհրդային զորքերը կրկին մտան Բուդապեշտ և տապալեցին Իմրե Նաձի կառավարությունը։
Գեներալ Մալետերը և պատվիրակության մյուս անդամները ձերբակալությունից անմիջապես հետո ուղարկվեցին гауптвахт, որտեղ պահվեցին խիստ հսկողության ներքո։ Խորհրդային գեներալ Եվգենի Մալաշենկոն, որն այնտեղ նրանց հետ զրուցել էր, հետագայում պատմել է, որ հունգարական սպաներին «ցնցել էր կատարվածը, բայց ջանում էին արժանապատվորեն պահել իրենց»։
Մեկուկես տարի անազատության մեջ գտնվելուց հետո փակ դատավարությամբ դատապարտվել է մահապատժի։ 1958 թ. հունիսի 16-ին դատավճիռն ի կատար է ածվել։ Մալետերի հետ միաժամանակ մահապատժի են ենթարկվել Իմրե Նաձը և լրագրող Միկլոշ Գիմեշը։